রাজধানীর কদমতলী ও নিউমার্কেট থানা এলাকায় গতকাল বুধবার পৃথক ঘটনায় ২ কিশোর খুন হয়েছে। এদের মধ্যে মোবাইল বেচাকেনাকে কেন্দ্র করে কদমতলী থানার ধোলাইপার এলাকায় খুন হয়েছেন উজ্জ্বল (১৮) এবং নিউমার্কেট থানার এলিফ্যান্ট রোডের বাটা সিগন্যাল সংলগ্ন সায়রা ট্রপিক্যাল হোমস টাওয়ারের একটি কক্ষে বাবু (১৬) নামে এক কিশোরকে গলা কেটে হত্যা করা হয়েছে। পুলিশ দুইজনের লাশ উদ্ধার  করে ঢাকা মেডিক্যাল কলেজ হাসপাতাল মর্গে পাঠিয়েছে।